钦定古今图书集成/明伦汇编/氏族典/第397卷 > 李应祯
## 钦定古今图书集成/明伦汇编/氏族典/第397卷 > 李应祯

按《明外史高瑶传》：“成化时，言路大阻，舍人李应祯以
言被杖。应祯，字贞伯，长洲人。景泰中，由乡举入国学。
成化改元，以善书选为中书舍人。帝命书佛经，辞曰：
‘臣闻为天下国家有九经，不闻有佛经也’。帝大怒，挞
于廷。累迁兵部郎中。弘治初，历太仆少卿，俱在南京，
乞休归。应祯尚义，善文词，为时所重。”